Unionin yleisen tuomioistuimen tuomio (ensimmäinen jaosto) 10.4.2024 – Fridman v. neuvosto
(Asia T‑304/22)(1)
Yhteinen ulko- ja turvallisuuspolitiikka – Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta toteutetut rajoittavat toimenpiteet – Varojen jäädyttäminen – Luettelo henkilöistä, yhteisöistä ja elimistä, joiden varat ja taloudelliset resurssit jäädytetään – Kantajan nimen merkitseminen luetteloon ja pysyttäminen siinä – Käsite “tuen antaminen toimille tai politiikoille” – Päätöksen 2014/145/YUTP 2 artiklan 1 kohdan a alakohta – Asetuksen (EU) N:o 269/2014 3 artiklan 1 kohdan a alakohta – Käsitteet “aineellinen tai taloudellinen tuki venäläisille päättäjille” ja kyseisistä päättäjistä ”hyötyminen” – Päätöksen 2014/145 2 artiklan 1 kohdan d alakohta – Asetuksen N:o 269/2014 3 artiklan 1 kohdan d alakohta – Arviointivirhe
1.      Euroopan unioni – Toimielinten toimien laillisuuden tuomioistuinvalvonta – Ukrainan tilanteen johdosta toteutetut rajoittavat toimenpiteet – Valvonnan ulottuvuus – Päätöksen lainmukaisuuden arviointi niiden tietojen perusteella, jotka olivat käytettävissä päätöksen antamishetkellä – Valvonnan kohteena olevia toimia tukevien perusteiden muuttaminen ei ole mahdollista
(SEU 263 artikla; neuvoston päätös 2014/145/YUTP, sellaisena kuin se on muutettuna päätöksillä (YUTP) 2022/337 ja (YUTP) 2022/1530; neuvoston asetukset N:o 269/2014, 2022/336 ja 2022/1529)
(ks. 24 kohta)
2.      Euroopan unioni – Toimielinten toimien laillisuuden tuomioistuinvalvonta – Ukrainan tilanteen johdosta toteutetut rajoittavat toimenpiteet – Valvonnan ulottuvuus – Näyttö toimenpiteen perusteltavuudesta – Unionin toimivaltaisen viranomaisen velvollisuus osoittaa kyseessä olevien henkilöiden tai yhteisöjen osalta vahvistettujen perusteiden perusteltavuus siinä tapauksessa, että ne riitautetaan – Merkitseminen luetteloihin täsmällisten, konkreettisten ja yhtäpitävien todisteiden kokonaisuuden perusteella – Unionin oikeutta soveltavien tuomioistuinten tehtävä
(Euroopan unionin perusoikeuskirjan 47 artikla; neuvoston päätös 2014/145/YUTP, sellaisena kuin se on muutettuna päätöksillä (YUTP) 2022/337 ja (YUTP) 2022/1530; neuvoston asetukset N:o 269/2014, 2022/336 ja 2022/1529)
(ks. 30–35 kohta)
3.      Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet – Rajoittavien toimenpiteiden toteuttamisperusteet – Luonnolliset henkilöt, oikeushenkilöt, yhteisöt tai elimet, jotka tukevat aineellisesti tai taloudellisesti venäläisiä päättäjiä tai hyötyvät heistä, sekä heitä lähellä olevat luonnolliset henkilöt, oikeushenkilöt, yhteisöt tai elimet – Venäläisistä päättäjistä hyötymisen käsite – Tarve osoittaa, että saatu hyöty ja Krimin liittäminen tai Itä-Ukrainan vakauden horjuttaminen liittyvät toisiinsa – Ei ole
(Neuvoston päätöksen 2014/145/YUTP, sellaisena kuin se on muutettuna päätöksellä (YUTP) 2022/ 329, 2 artiklan 1 kohdan d alakohta; neuvoston asetus N:o 269/2014 ja neuvoston asetuksen N:o 2022/330 3 artiklan 1 kohdan d alakohta)
(ks. 42 kohta)
4.      Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet – Rajoittavien toimenpiteiden toteuttamisperusteet – Henkilöt, jotka ovat vastuussa Ukrainan alueellista koskemattomuutta, suvereniteettia tai itsenäisyyttä heikentävistä tai uhkaavista toimista tai politiikoista tai tukevat tai panevat täytäntöön tällaisia toimia tai politiikkoja, ja heidän lähellään olevat henkilöt, yhteisöt tai elimet – Luonnolliset henkilöt, oikeushenkilöt, yhteisöt tai elimet, jotka tukevat aineellisesti tai taloudellisesti venäläisiä päättäjiä tai hyötyvät heistä, sekä heitä lähellä olevat luonnolliset henkilöt, oikeushenkilöt, yhteisöt tai elimet – Arviointivirhe
(Neuvoston päätös 2014/145/YUTP, sellaisena kuin se on muutettuna päätöksillä (YUTP) 2022/337 ja (YUTP) 2022/1530; neuvoston asetukset N:o 269/2014, 2022/336 ja 2022/1529)
(ks. 44, 45, 52–57 ja 65–69 kohta)
5.      Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet – Rajoittavien toimenpiteiden toteuttamisperusteet – Luonnolliset henkilöt, oikeushenkilöt, yhteisöt tai elimet, jotka tukevat aineellisesti tai taloudellisesti venäläisiä päättäjiä tai hyötyvät heistä, sekä heitä lähellä olevat luonnolliset henkilöt, oikeushenkilöt, yhteisöt tai elimet – Venäläisistä päättäjistä hyötymisen käsite – Sellaisten venäläisten päättäjien sama hyöty, jotka eivät aloittaneet valmistelemaan Krimin liittämistä ja Itä-Ukrainan vakauden horjuttamista – Ulkopuolelle jääminen
(Neuvoston päätöksen 2014/145/YUTP, sellaisena kuin se on muutettuna päätöksillä (YUTP) 2022/329, (YUTP) 2022/337 ja (YUTP) 2022/1530, 2 artiklan 1 kohdan d alakohta; neuvoston asetukset N:o 269/2014, 2022/330, 2022/336 ja neuvoston asetuksen N:o 2022/1529 3 artiklan 1 kohdan d alakohta)
(ks. 48–50 kohta)
6.      Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet – Soveltamisala – Henkilöt, jotka ovat vastuussa Ukrainan alueellista koskemattomuutta, suvereniteettia tai itsenäisyyttä heikentävistä tai uhkaavista toimista tai politiikoista tai tukevat tai panevat täytäntöön tällaisia toimia tai politiikkoja, ja heidän lähellään olevat henkilöt, yhteisöt tai elimet – Tuen käsite – Tukitoimet, jotka toteutettiin riidanalaisten toimien antamisen yhteydessä tai jotka ovat ajallisesti välittömässä läheisyydessä niihin – Kuuluminen käsitteen alaan – Aiemmat toimet, joiden oikeusvaikutukset ovat päättyneet niiden toteutumishetkellä – Ulkopuolelle jääminen
(Neuvoston päätöksen 2014/145/YUTP, sellaisena kuin se on muutettuna päätöksillä (YUTP) 2022/329, (YUTP) 2022/337 ja (YUTP) 2022/1530, 2 artiklan 1 kohdan d alakohta; neuvoston asetukset N:o 269/2014, 2022/330, 2022/336 ja neuvoston asetuksen N:o 2022/1529 3 artiklan 1 kohdan d alakohta)
(ks. 62 ja 63 kohta)
Tuomiolauselma
1)
Rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 28.2.2022 annettu neuvoston päätös (YUTP) 2022/337, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 28.2.2022 annettu neuvoston täytäntöönpanoasetus (EU) 2022/336, rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 14.9.2022 annettu neuvoston päätös (YUTP) 2022/1530 ja Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 14.9.2022 annettu neuvoston täytäntöönpanoasetus (EU) 2022/1529 kumotaan siltä osin kuin Mikhail Fridmanin nimi on merkitty sellaisten henkilöiden, yhteisöjen ja elinten luetteloon, joiden varat ja taloudelliset resurssit jäädytetään, ja pysytetty siinä.
2)
Euroopan unionin neuvosto vastaa omista oikeudenkäyntikuluistaan, ja se velvoitetaan korvaamaan Mikhail Fridmanin oikeudenkäyntikulut.
3)
Latvian tasavalta vastaa omista oikeudenkäyntikuluistaan.
1 EUVL C 257, 4.7.2022.